ट्रेन 3 कोच पर सेना के जवानों का कब्जा, यात्रियों ने टाॅयलेट में किया सफर

(चंडीगढ़ के प्लेटफार्म पर जमा सैना के जवान जिन्होंने ट्रेन की तीन बोगियों पर कब्जा जमाया था)

चंडीगढ़. इलाहाबाद से चंडीगढ़ आ रही ऊंचाहार एक्सप्रेस में जनरल कोच में सफर करने वालों को बुधवार को भारी परेशानी झेलनी पड़ी। ट्रेन के तीन जनरल कोच में 250 फौजियों ने कब्जा कर लिया। इन कोच में सफर करने वाले अन्य यात्रियों को जब कहीं सीट नहीं मिली तो उन्हें मजबूरन ने सेकंड स्लीपर में टाॅयलेट के पास बैठकर सफर करना पड़ा।

जानकारी के अनुसार, ट्रेन नबंर 14217 ऊंचाहार एक्सप्रेस इलाहाबाद से चंडीगढ़ 12 अगस्त रात 8 बजकर 30 मिनट पर चली थी, लेकिन कानपुर के पास करीब 250 फौजी इस ट्रेन में सवार हो गए। फौजियों ने धौंस दिखाते हुए इंजन से लगे आगे की तीन बोगियां खाली करा ली और यात्रियों को बाहर कर दिया। ट्रेन को 13 अगस्त सुबह चंडीगढ़ सुबह 9 बजकर 30 मिनट पर चंडीगढ़ पहुंची।

आगे की स्लाइड्स में देखें, ट्रेन में परेशान यात्रियों की तस्वीरें..

सभी फोटो- रविंदर भाटिया